CELEX: 62009TN0092
Language: el
Date: 2009-03-02 00:00:00
Title: Υπόθεση T-92/09: Προσφυγή της 2ας Μαρτίου 2009 — Strategi Group Ltd κατά ΓΕΕΑ — Reed Business

16.5.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 113/39
            
         Προσφυγή της 2ας Μαρτίου 2009 — Strategi Group Ltd κατά ΓΕΕΑ — Reed Business
   (Υπόθεση T-92/09)
   2009/C 113/78
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Strategi Group Ltd (Manchester, Ηνωμένο Βασίλειο) (εκπρόσωπος: N. Saunders, barrister)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Reed Business Information (Issy-Les-Moulineaux, Γαλλία)
   
      Αιτήματα της προσφεύγουσας
   
   Η προσφεύγουσα ζητεί από το Πρωτοδικείο:
   
               —
            
            
               Να ακυρώσει την απόφαση του δευτέρου τμήματος του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 18ης Δεκεμβρίου 2008 στην υπόθεση R 1581/2007-2 και να αναπέμψει την αίτηση καταχωρίσεως στο ΓΕΕΑ για τη συνέχιση της εξετάσεώς της· και
            
         
               —
            
            
               να καταδικάσει το ΓΕΕΑ (και όλους τους παρεμβαίνοντες) στα δικαστικά έξοδα της διαδικασίας αυτής καθώς και στα δικαστικά έξοδα της ενώπιον του τμήματος προσφυγών διαδικασίας.
            
         
      Ισχυρισμοί και κύρια επιχειρήματα
   
   
      Αιτών την καταχώριση κοινοτικού σήματος: Η προσφεύγουσα
   
      Σήμα προς καταχώριση: το λεκτικό σήμα «STRATEGI» για υπηρεσίες της κλάσεως 35
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: ο αντίδικος ενώπιον του τμήματος προσφυγών
   
      Αντιταχθέν σήμα ή σημείο: γαλλικό λεκτικό σήμα αριθ. 1 240 001«Stratégies» για προϊόντα και υπηρεσίες των κλάσεων 9, 16, 28, 35, 41 και 42
   
      Απόφαση του τμήματος ανακοπών: απόρριψη της ανακοπής
   
      Απόφαση του τμήματος προσφυγών: ακύρωση της αποφάσεως του τμήματος ανακοπών
   
      Λόγοι ακυρώσεως: παράβαση του άρθρου 43 του κανονισμού 40/94 του Συμβουλίου καθόσον το τμήμα προσφυγών υπέπεσε συγκεκριμένα σε πλάνη κρίνοντας, υπό τις συνθήκες της υπό κρίση υποθέσεως, ότι η χρήση ενός σήματος ως τίτλου περιοδικού δύναται να συνιστά τη χρήση του σήματος αυτού για τις υπηρεσίες που προσφέρονται με τη δημοσίευση αυτή, και παραλείποντας να καθορίσει τα πρόσφορα αποδεικτικά στοιχεία για την απόδειξη της σοβαρής χρήσεως υπό τις συνθήκες αυτές, και/ή μη λαμβάνοντας προσηκόντως υπόψη τα προσκομισθέντα αποδεικτικά στοιχεία βάσει των κρίσιμων για την υπόθεση αρχών· περαιτέρω, ή επικουρικώς, παράβαση του κανόνα 22 του κανονισμού 2868/95 της Επιτροπής (1), καθόσον το τμήμα προσφυγών δεν εφάρμοσε ορθώς τη νομοθετική αυτή διάταξη στις περιστάσεις της προκειμένης υποθέσεως, εφόσον δεν παρέσχε στοιχεία περί των αποδεικτικών στοιχείων που απαιτούνται για τη στοιχειοθέτηση της χρήσεως και/ή κακώς διαπίστωσε ότι τα προσκομισθέντα από τον αντίδικο αποδεικτικά στοιχεία δεν ήσαν πρόσφορα για την απόδειξη της χρήσεως του σήματος για τις προβαλλόμενες υπηρεσίες.
   
      (1)  Κανονισμός (ΕΚ) 2868/95 της Επιτροπής, της 13ης Δεκεμβρίου 1995, περί της εφαρμογής του κανονισμού (ΕΚ) 40/94 του Συμβουλίου για το κοινοτικό σήμα (ΕΕ 1995, L 303, σ.1).